Rohullah Nikpai

Rohullah Nikpai (, s. 15. kesäkuuta 1987) on afganistanilainen taekwondoin, maansa tähän mennessä ainoa olympiamitalisti kahdella pronssillaan. Hän on pituudeltaan 183 cm.

Nikpai saavutti pronssia Aasian-mestaruuskilpailujen 54–58-kiloisten sarjassa Zhengzhoussa vuonna 2008. Pekingin olympialaisissa hän voitti 58 kg:n sarjan ensimmäisessä ottelussaan Saksan Levent Tuncatin pistein 4–3. Toisessa ottelussaan hän kärsi 1–2-tappion sarjan lopulliselle voittajalle, Meksikon Guillermo Pérezille. Seuraavassa ottelussaan Nikpai voitti Ison-Britannian Michael Harveyn pistein 2–1 selviytyen pronssiotteluun. Siinä hän kukisti kaksinkertaisen maailmanmestarin, Espanjan Juan Antonio Ramosin pistein 4–1 saavuttaen pronssimitalin. Kyseessä oli Afganistanin kaikkien aikojen ensimmäinen olympiamitali. 

Nikpai saavutti pronssia Gyeongjun 2011 MM-kilpailujen 68 kg:n painoluokassa. Seuraavana vuonna hän sai samassa sarjassa hopeaa Hồ Chí Minhin Aasian-mestaruuskilpailuissa. Lontoon olympialaisissa 2012 hän saavutti 68-kiloisissa pronssia. Hän oli samassa painoluokassa kolmas myös Taškentin Aasian-mestaruuskilpailuissa 2014.

Lähteet 
Profiili Pekingin olympialaisten virallisella sivustolla

Viitteet 

Afganistanilaiset olympiamitalistit
Afganistanilaiset taekwondoinit
Vuonna 1987 syntyneet
Elävät henkilöt